Tartalom

# Felhasználói adatok lekérdezése mezőkben és feltételekben

A felhasználóadatok közül néhányhoz hozzáférhet és összehasonlításokat végezhet velük feltételekben és mezőkben. A felhasználó adatait például a következő operátorokkal hasonlíthatja össze:

Operátor | Jelentés
--- | ---
== vagy EQ | egyenlő
!= vagy NEQ | nem egyenlő

Ha akarja, használhat olyan feltételt, amely elrejti a dokumentum bizonyos részeit egy megadott felhasználó elől.

1. Jelölje ki azt a szöveget a dokumentumban, amelyet el szeretne rejteni.

2. Válassza a Beszúrás - Szakasz menüparancsot.

3. Az Elrejtés területen jelölje ki az Elrejtés jelölőnégyzetet.

4. Az Elrejtés feltétele mezőbe írja be a user_lastname == "Doe" szöveget, ahol "Doe" annak a személynek a vezetékneve, aki elől el szeretné rejteni a szövegrészt.

5. Kattintson a Beszúrás gombra, és mentse a dokumentumot.

Az elrejtett szakasz neve ekkor is látható lesz a Navigátorban.

A következő táblázat a felhasználói változók egy listáját tartalmazza, amelyeket egy feltétel vagy egy mező megadásakor érhet el:

Felhasználói változók | Jelentés
--- | ---
user_firstname | Utónév
user_lastname | Vezetéknév
user_initials | Monogram
user_company | Szervezet
user_street | Utca
user_country | Ország
user_zipcode | Irányítószám
user_city | Város
user_title | Cím
user_position | Pozíció
user_tel_work | Céges telefonszám
user_tel_home | Otthoni telefonszám
user_fax | Faxszám
user_email | E-mail cím
user_state | Állam

Kapcsolódó témakörök

A mezőkről általában

Feltételes szöveg

Hiding Text

Operátorok listája