Tartalom

# HIBA.TÍPUS függvény

Visszaad egy konkrét hibatípust képviselő számot, vagy a #HIÁNYZIK hibaértéket, ha nincs hiba.

Ez a funkció a LibreOffice 5.0 óta érhető el.

### Szintaxis

HIBA.TÍPUS(hibaérték)

hibaérték - kötelező argumentum. A hibaérték, vagy hivatkozás a feldolgozandó értéket tartalmazó cellára.

Hibaérték | Visszatér
--- | ---
#NULL! (Err:521) | 1
#DIV/0! (Err:532) | 2
#VALUE! (Err:519) | 3
#REF! (Err:524) | 4
#NAME? (Err:525) | 5
#NUM! (Err:503) | 6
#N/A (Err:32767) | 7
Bármi más | #HIÁNYZIK

Ez a függvény az Open Document Format for Office Applications (OpenDocument) szabvány 1.2-es verziójának része. (ISO/IEC 26300:2-2015)

### Példák

#### Egyszerű használat

=HIBA.TÍPUS(#HIÁNYZIK)

7-et ad vissza, mert ez az indexérték tartozik a #HIÁNYZIK hibaértékhez.

=HIBA.TÍPUS(A3)

Ha az A3 a nullával osztással egyenértékű kifejezést tartalmaz, akkor a függvény 2-t ad vissza, mert ez az indexérték tartozik a #ZÉRÓOSZTÓ! hibaértékhez.

#### Speciálisabb mód

Ha az A1 A2-vel osztása esetén az A2 felvehet nulla értéket, akkor ezt a helyzetet a következőképpen kezelheti:

=HA(HIBÁS(A1/A2);HA(HIBA.TÍPUS(A1/A2)=2;"A nevező nem lehet nulla");A1/A2)

A HIBÁS függvény IGAZ vagy HAMIS értékkel tér vissza attól függően, hogy történt-e hiba. Ha hiba történik, a HA függvény a második argumentumot veszi elő, ha nincs hiba, akkor visszaadja az osztás végeredményét. A második argumentum ellenőrzi az adott hibatípust képviselő indexértéket, és ha egyenlő 2-vel, akkor visszaadja a megadott szöveget, ellenkező esetben 0-t. Így a nullával osztást egy szöveg jelzi, sikeres osztás esetén az osztás eredménye jelenik meg, vagy más típusú hiba esetén 0.

Ha a HIBA.TÍPUS függvény a HA függvény feltételeként kerül felhasználásra, és a HIBA.TÍPUS függvény a #HIÁNYZIK értéket adja vissza, akkor a HA függvény is a #HIÁNYZIK értéket adja vissza. Ennek elkerülése érdekében a HIBÁS függvényt kell használni, mint a fenti példában.

Kapcsolódó témakörök

ERROR.TYPE wiki page.

HIBÁS, HIÁNYZIK, HA

Hibakódok