Tartalom

# Cellák szegélyeinek egyéni megadása

A kijelölt cellákra számos különféle vonalstílus alkalmazható.

1. Jelöljön ki egy cellát vagy egy cellablokkot.

2. Válassza a Formátum - Cellák menüparancsot.

3. A párbeszédablakban kattintson a Szegélyek lapra.

4. Válassza ki a használni kívánt szegélybeállításokat, majd kattintson az OK gombra.

A Szegély elrendezése terület többféle szegélystílus alkalmazására ad lehetőséget.

## Cellák kijelölése

A cellák kijelölésétől függően a terület másképp jelenik meg.

Kijelölés | Szegély elrendezése terület
--- | ---
Egy cella |
Cellák egy oszlopban |
Cellák egy sorban |
Cellák egy 2×2-es vagy nagyobb blokkban |

## Alapbeállítások

Az Előre definiált ikonokra kattintva állíthatja be vagy vissza a szegélyeket.

- Az ikon belsejében a vékony szürke vonalak jelzik, hogy az a szegély visszaállítva, illetve törölve lesz.

- Az ikon belsejében a sötét vonalak jelzik azokat a vonalakat, amelyek a kijelölt vonalstílussal és színnel meg lesznek húzva.

- Az ikon belsejében a vastag szürke vonalak a változatlanul maradó vonalakat jelzik.

### Példák

Jelöljön ki egy 8×8-as cellablokkot, majd válassza a Formátum - Cellák - Szegélyek lehetőséget.

- Kattintson a bal oldali ikonra az összes vonal törléséhez. Ez eltávolítja az összes külső szegélyt, valamint a belső és az átlós vonalakat.

- Kattintson a balról második ikonra a külső szegély beállításához, és az összes többi vonal törléséhez.

- Kattintson a jobb szélső ikonra a külső szegély beállításához. A belső vonalak nem változnak meg, kivéve az átlósakat, amelyek törlődnek.

Innentől kezdve egyedül is felfedezheti, hogy az egyes ikonok melyik vonalakat húzzák meg, illetve törlik.

## Felhasználó által megadott beállítások

Az Egyéni területen kattintásokkal állíthatók be egyesével a vonalak. Az előnézetben a vonalak három állapotban lehetnek.

Egy élre vagy sarokra való ismételt kattintással válthat át a három különböző állapot között.

Vonaltípusok | Kép | Jelentés
--- | --- | ---
Fekete vonal |  | A fekete vonal beállítja a kijelölt cellákra a megfelelő vonalat. A szaggatott vonal akkor jelenik meg, ha a 0,05 pontos vonalstílus van kijelölve. Dupla vonalak jelennek meg a duplavonalas stílus kijelölésekor.
Szürke vonal |  | A szürke vonal azt jelenti, hogy a kijelölt cellák megfelelő vonala nem fog megváltozni. Se új vonal nem lesz húzva, se egy meglévő eltávolítva ebben a pozícióban.
Fehér vonal |  | A fehér vonal azt jelenti, hogy a kijelölt cellák megfelelő vonala törölve lesz.

### Példák

Jelöljön ki egyetlen cellát, majd válassza a Formátum - Cellák - Szegélyek lehetőséget.

Kattintson az alsó élre, hogy beállítson egy nagyon vékony alsó szegélyt. Minden más vonal törölve lesz a cellából.

Válasszon egy vastagabb vonalstílust, majd kattintson az alsó szegélyre. Ezzel beállítja a vastagabb vonalat alsó szegélyként.

A balról második Előre definiált ikon segítségével állítsa be mind a négy szegélyt. Majd addig kattintgasson az alsó szegélyre, amíg fehér vonal nem lesz ott. Ezzel eltávolította az alsó szegélyt.

Többféle vonaltípust és vonalstílust kombinálhat. Az utolsó képen azt mutatjuk be, hogyan állíthat be vastag külső szegélyeket (vastag fekete vonalak), miközben a cellán belüli átlós vonalak (szürke vonalak) nem változnak.

## Szomszédos cellák

Ez a beállítás akkor válik elérhetővé, ha olyan cellatartományt formáz, amely már rendelkezik szegélyekkel, és a tartományhoz meghatározott új formátum a külső szegélyek eltávolítását foglalja magában.

Alapértelmezés szerint a Szegély eltávolítása opció ki van kapcsolva, és a kijelölt tartomány szélein lévő szegélyek változatlanul maradnak. Jelölje be ezt a lehetőséget, ha a kijelölés szélén lévő szegélyeket el kívánja távolítani.

Ha a Nincs szegély előbeállítás van kiválasztva, akkor a Szegély eltávolítása opció engedélyezve van.

Kapcsolódó témakörök

Szegélyek meghatározása oldalakhoz

Szegélyek meghatározása bekezdéseknél