Tartalom

# Adatok automatikus kitöltése a szomszédos cellák alapján

Az Automatikus kitöltés vagy a Sorozatok lehetőséggel automatikusan feltöltheti adatokkal a cellákat.

## Automatikus kitöltés használata

Az Automatikus kitöltés adatsorozatot generál a megadott minta alapján.

1. Egy munkalapon kattintson egy cellába, és írjon be egy számot.

2. Kattintson egy másik cellába, majd kattintson vissza abba a cellába, ahová a számot írta.

3. Húzza a cella jobb alsó sarkában lévő kitöltésfogantyút a kitöltendő cellákon át, majd engedje fel az egérgombot.

   A célcellák növekvő számokkal lesznek feltöltve.

Egymást követő napok listájának gyors létrehozásához írja be a hétfő szót egy cellába, majd húzza le a kitöltésfogantyút.

Tartsa lenyomva a Command Ctrl billentyűt, ha nem akarja különböző értékekkel feltölteni a cellákat.

Ha kettő vagy több, különböző számokat tartalmazó szomszédos cellát jelöl ki, és ezeket elhúzza, a maradék cellák a számokban felismert aritmetikus minta alapján kerülnek kitöltésre. Az Automatikus kitöltés a LibreOffice - Beállítások az Eszközök - Beállítások - LibreOffice Calc - Rendezett listák pontban megadott listákat is felismeri.

Az aktuális adattartomány üres mezőinek automatikus kitöltéséhez kattintson duplán a kitöltésfogantyúra. Például előbb írja be a „január” szót az A1-es cellába, majd húzza le a kitöltésfogantyút az A12-es celláig, így az első oszlopban lesznek a hónapnevek. Most írjon be értékeket a B1 és C1 cellákba. Jelölje ki azt a két cellát, majd kattintson duplán a kitöltésfogantyúra. Ezzel automatikusan kitölti a B1:C12 adattartományt.

## Megadott sorozatok használata

1. Először válassza ki a munkalap kitölteni kívánt tartományát.

2. Válassza a Munkalap - Cellák kitöltése - Sorozatok menüparancsot.

3. Válassza ki a sorozat paramétereit.

   Ha egy számtani sorozatot választ, a megadott növekmény hozzáadásra kerül minden következő számhoz a sorozatban, így hozva létre a következő értéket.

   Ha egy mértani sorozatot választ, a megadott növekmény összeszorzásra kerül minden következő számmal a sorozatban, így hozva létre a következő értéket.

   Ha egy dátumsorozatot választ, a megadott növekmény a megadott időegységhez kerül hozzáadásra.

Kapcsolódó témakörök

Rendezett listák alkalmazása

Rendezett listák