Tartalom

# Betűkészlet neve

Választhat betűkészletet a listából, vagy közvetlenül beírhatja a betűkészlet nevét.

Beírhat több betűkészletet, pontosvesszőkkel elválasztva. A LibreOffice sorrendben használja az egyes nevesített betűkészleteket, ha az előző betűkészlet nem érhető el.

A betűkészlet-módosítások a kijelölt szövegre vagy a kurzor alatt lévő szóra érvényesek. Ha nincs kijelölve szöveg, a betűkészlet az ezentúl beírt szövegre érvényes.

Az öt utolsóként kiválasztott betűkészletnév a kombinált lista felső részében jelenik meg.

Betűkészlet neve

A LibreOffice-alkalmazásokban csak akkor láthatja az elérhető betűkészleteket, ha egy nyomtató alapértelmezett nyomtatóként telepítve van a rendszeren. Egy nyomtató alapértelmezett nyomtatóként történő telepítéséhez nézze meg az operációs rendszer dokumentációját.

A betűkészletek neve a megfelelő betűkészlettel formázva jelenik meg, ha bejelöli a Betűkészletek előnézete négyzetet a Beállítások párbeszédablak LibreOffice - Nézet paneljén.

Ha egy hibaüzenetet kap, amely szerint bizonyos betűkészletek nem találhatók, akkor a LibreOffice Telepítővel a Javítás módban telepítheti őket, amennyiben LibreOffice-betűkészletekről van szó.