Tartalom

# Gyorsabb nyomtatás csökkentett adatmennyiséggel

A dokumentum nyomtatásához szükséges adatmennyiséget csökkentheti. Ezek a beállítások különbözők lehetnek nyomtatóra, illetve fájlba nyomtatás esetén.

1. Válassza a LibreOffice - Beállítások az Eszközök - Beállítások - LibreOffice - Nyomtatás lehetőséget.

2. Kattintson a következő beállítási lehetőségek egyikére:

   Nyomtató - a közvetlenül nyomtatóra nyomtatás esetén érvényes adatmennyiség-csökkentési beállítások megadásához

   Nyomtatás fájlba - a fájlba nyomtatás esetén érvényes adatmennyiség-csökkentési beállítások megadásához

3. Jelölje be a négy lehetőség kívánt kombinációját, majd kattintson az OK gombra.

   Ezentúl minden kinyomtatott dokumentumra ezek a beállítások fognak vonatkozni.

4. Nyomtassa ki a dokumentumot.

Csökkentheti az átlátszóság, a színátmenetek és a bitképek adatmennyiségét. Az adatmennyiség csökkentésekor sok nyomtatónál nem fogja tapasztalni a nyomtatás minőségének csökkenését. Viszont a nyomtatáshoz szükséges idő jelentősen kevesebb lesz, és fájlba nyomtatás esetén a fájlméret sokkal kisebb lesz.

Kapcsolódó témakörök

Nyomtatás beállításai

Fekete-fehér nyomtatás