Tartalom

# Adatok összesítése

Összesítés során különböző munkalapok celláinak tartalma egy helyre kerül.

## Cellatartalmak összevonásához

1. Nyissa meg az összesíteni kívánt cellatartományokat tartalmazó dokumentumot.

2. Válassza az Adatok - Összesítés lehetőséget az Összesítés párbeszédablak megnyitásához.

3. A Forrásadat-tartomány mezőben jelölje ki a más területekkel összesíteni kívánt forrás-cellatartományt.

   Ha a tartomány nem rendelkezik névvel, akkor kattintson a Forrásadat-tartomány mellett található mezőre. Megjelenik egy villogó szövegkurzor. Írja be az első forrás-adattartomány hivatkozását, vagy jelölje ki a tartományt az egér segítségével.

4. Kattintson a Hozzáadás gombra a kijelölt tartomány Összesített tartományok mezőbe való beszúrásához.

5. Jelöljön ki további tartományokat, majd minden kijelölés után kattintson a Hozzáadás gombra.

6. A céltartomány Eredmény másolási helye mezőben való kijelölésével adja meg, hol jelenjen meg az eredmény.

   Ha a céltartomány nem rendelkezik névvel, akkor kattintson az Eredmény másolási helye mellett található mezőre, majd adja meg a céltartomány hivatkozását. Alternatív megoldásként kijelölheti a tartományt az egér segítségével, vagy a kurzort a céltartomány bal felső cellájába helyezheti.

7. Válasszon egy függvényt a Függvény listából. A függvény meghatározza, hogy az egyesítési tartományok értékei milyen módon kerülnek összesítésre. Az „Összeg” függvény az alapértelmezett beállítás.

8. A tartományok összesítéséhez kattintson az OK gombra.

## További beállítások

További beállítások megjelenítéséhez kattintson az Összesítés párbeszédablak Részletek gombjára:

- Válassza az Összekötés a forrásadattal lehetőséget, ha a tényleges eredmények helyett a céltartomány eredményeit előállító képleteket kívánja beszúrni. Ha összeköti az adatokat, akkor a forrástartományban módosított értékek automatikusan frissítésre kerülnek a céltartományban.

  A céltartományban lévő megfelelő cellahivatkozások beszúrásra kerülnek az egymást követő sorokba, amelyek automatikusan rendeződnek, majd elrejtésre kerülnek a nézetből. Csak a kijelölt függvényen alapuló végső eredmény jelenik meg.

- Az Összesítve: rész alatt jelölje ki a Sorcímkék vagy az Oszlopcímkék beállítást, ha a forrás-adattartomány celláit nem a tartományban elfoglalt egyező helyzetük alapján, hanem az egyező sor- vagy oszlopcímke alapján kívánja összesíteni.

  Sorcímkék vagy oszlopcímkék alapján történő összesítéshez a kijelölt forrástartománynak tartalmaznia kell a címkét.

  A címkében lévő szövegnek azonosnak kell lennie, hogy a sorok vagy oszlopok pontosan megfeleltethetők legyenek. Ha a sor- vagy az oszlopcímke nem egyezik meg egyik forrástartományban lévő címkével sem, akkor az új sorként vagy oszlopként kerül hozzáfűzésre.

A dokumentum mentésekor az összesített tartományokban és a céltartományokban lévő adatok is mentésre kerülnek. Ha később megnyit egy olyan dokumentumot, amelyben összesítés történt, akkor azok az adatok ismét elérhetővé válnak.

Kapcsolódó témakörök

Adatok - Összesítés